**Folkeavstemningen i Taiwan 2021** er en folkeavstemning om fire saker, som avholdes 18. desember 2021. 28. august 2021 var den opprinnelige datoen for folkeavstemningen, men av hensyn til utbrudd av Covid-19 flere steder i landet ble den således flyttet til 18. desember 2021. 

Ifølge Taiwans lov om folkeavstemninger kan det avholdes folkeavstemninger annethvert år (oddetallsår), på fjerde lørdag i august, dersom forslaget til sak samler mer enn 280.000 signaturer (1,5 % av de stemmeberettigede). Saker besluttes med simpelt flertall, såfremt minst 25% av stemmeberettigede stemmer for det mest populære alternativet.

Saker
-----

### Utbygging av naturgassterminal i nærheten av algerev-områder

Første spørsmål i folkeavstemningen er om det skal etableres en terminal for produksjon av naturgass i nætheten av Datan algerev-område i Taoyuan. Regjeringen mener denne er nødvendig for å fase ut fossilt brensel, men planene er kritisert av miljøvernere fordi dette kan ødelegge revet og dets økosystem. I lys av sterke motstander fra lokale innbyggere har regjeringen inngått avtale med miljøvernorganisasjoner om å flytte grenser for de beskyttede områdene, mens noen områder gis til utbyggingen av terminalen.

### Importforbud av svinekjøtt som inneholder raktopamin

Andre spørsmål er om Taiwan skal lette på restriksjonene på import av svinekjøtt fra USA, altså om landet skal øke sin import fra USA. Kritikken mot forslaget er at svinekjøtt fra USA inneholder raktopamin, et stoff som øker veksten på grisen, men som er forbudt i 160 land.

### Kjernekraftverk

Tredje spørsmål er om Longmen kjernekraftverk, som er under bygging i Ny-Taipei, skal tas i bruk eller ikke. 

### Datoer for folkeavstemninger

Fjerde spørsmål er om tidspunktet for folkeavstemninger skal endres, slik at disse skal holdes samtidig med presidentvalget i Taiwan.

Resultater
----------

På tross av en nei-flertall på alle fire forslagene, var oppmøte såpass lavt på 41% blant alle stemmeberettigede. Det tilfredsstilte ikke minstekravet til valgdeltagelsen på 25% (ca. 4,956,367 stemmer per svar) for at folkeavstemningen skulle være bindende. 

| Question | Ja | Nei | Ugyldig | Total | Registrerte velgere | Oppmøte | Resultat |
| --- | --- | --- | --- | --- | --- | --- | --- |
| Stemmer | % | Stemmer | % |
| 1. Aktivering av kjernekraftverket i Longmen | 3,804,755 | 47.16 | 4,262,451 | 52.84 | 78,494 | 8,145,700 | 19,825,468 | 41.09% | Nei |
| 2. Importforbud på svinekjøtt | 3,936,554 | 48.79 | 4,131,203 | 51.21 | 78,108 | 8,145,865 | 41.09% | Nei |
| 3. Datoer for folkeavstemninger | 3,951,882 | 48.96 | 4,120,038 | 51.04 | 73,273 | 8,145,193 | 41.08% | Nei |
| 4. Utbygging av terminaler i nærheten av algerev-områder | 3,901,171 | 48.37 | 4,163,464 | 51.63 | 80,819 | 8,145,454 | 41.09% | Nei |
| Kilde: CEC |

Referanser
----------

1. ↑  «中央選舉委員會:::原定8月28日舉行之公民投票，因受COVID-19疫情影響，改定於12月18日投票:::». *中央選舉委員會* **(kinesisk)**. Besøkt 19. desember 2021.
2. ↑  Focus Taiwan - *Nuclear power plant referendum set to take place in August*, besøkt 21. juni 2021.
3. ↑  Taiwan News - *Taiwan's economics minister comments on algal reef referendum*, besøkt 21. juni 2021.
4. ↑  Focus Taiwan - *Enough signatures collected to pass algae reef referendum threshold*, besøkt 21. juni 2021.
5. ↑  «行政院公布三接再外推455公尺 估2025年6月供氣 | 政治 | 重點新聞 | 中央社 CNA». *www.cna.com.tw* **(kinesisk)**. Besøkt 19. desember 2021.
6. ↑  Focus Taiwan - *KMT starts second phase of anti-ractopamine referendum campaign*, besøkt 21. juni 2021.
7. ↑  Focus Taiwan - *KMT submits signatures backing two referendum proposals*, besøkt 21. juni 2021.
8. ↑  Wordssidekick.com - *Forbudt i 160 nasjoner, hvorfor er raktopamin i amerikansk svinekjøtt? (Op-Ed)*, besøkt 21. juni 2021.
9. ↑  «110年公民投票». *www.cec.gov.tw*. Arkivert fra originalen 18. desember 2021. Besøkt 19. desember 2021.